
'VjEKOSLAV NORSIC 


OPIS NOVE ZUPNE CRKVE BL. DJ. MARIJE 
U BELCTJ G. 1758. 


jedan od najljepsih crkvenih spomenika iz doba baroka je svakako 
zupna crkva Bl. Dj. Marije u Belcu kod Zlatara. Ta crkva vec 40 godina 
privlaci k sebi nase povjesnicare i umjetnike, koji su je vec u vise 
navrata ispitivali, pregledavali, opisali i fotografirali. Ali, do danas je 
nije nitko tako tocno, iscrpno i lijepo opisao, kako je to ucinio sam 
graditelj njezin belecki zupnik Pavao Kunek (1739.—1774.), cim je crkva 
dovrsena 1758. Original ovog opisa, kao i kasniji prijepis iz prve polo- 
vine 18. stoljeca, cuva se danas u arkivu nase Akademije pod signaturom 
II. d. 198. 

Kako je taj opis vrlo tocan, jer nam pmza dragocjene podatke o 
gradnji i unutrasnjem uredenju crkve, o umjetnicima, koji su kod toga 
sudjelovali kao i dobrociniteljima, koji su to djelo potpomagali, zato ga 
priopcujem ovdje u cijelosti u nadi, da ce dobro doci i posluziti svima, 
koji se bave istrazivanjem ovog naseg najljepseg baroknog spomenika iz 
pocetka druge polovine ]8. stoljeca. Ovo je tekst toga opisa: 


DESCRIPTIO 

Novae Ecclesiae Beatissimae Virginis Mariae sub titulo ad Nives 
fundatae, alias Belleczensis dictae, filialis vero Ecclesiae Parochialis 
sancti Georgii Militis et Martiris, sub Castro Bellecz conditae. Secundum 
Rubricas subinsertas, utpote: De origine, structura exteriori, apparatu 
interiori, aris, cathedra, choro, pictura, sacristia, situ, dote, thesauro 
spirituali, reliquiis et re suppellectili, in Anno Domini 1758. peracta. 
Et primo quidem 

DE ORIGINE 


Si origo ignorantiae latebris involuta, in solem sese non effundat, nun¬ 
quam prudentum calami, nunquam praela, ingeniosae posteritatis, prius 
semper in rerum cunabula, quam illorum progressus et exitus, investigare 
studiosae, desiderio satisfaciunt. Quocirca novam ecclesiam Belleczensem 
Beatissimae Dei Genitricis Virginis Mariae, sub titulo ad Nives errectam 
et fundatam circumscripturo libuit de origine ejusdem, parco licet ca¬ 
lamo, primo tamen loco diserere. 

Absit hic dubia pro veris adducere, absit de rei incertae certitudine 
disputare. Haec etenim propter defectum canonicarum inquisitionum 
et authenticarum scripturarum, sive rudiorum priorum temporum igno¬ 
ratione, sive illorum quorum intererat, intermissione non conquisitarum 
erui ex tenebris minime potuit. 

Placeat proinde de exordio dictae ecclesiae et vigentis in eadem 
devotionis principiis, puram, eamque piam, piorum continua serie, ad 
haec usque tempora perlatam traditionem audire, usque dum de illis, 
quorum et notorietas publica et ipse oculus testis est, disseretur. 

Ipsa sibi hanc sedem delegisse videtur Beatissima, dum in anno Domini 
1675. vel 1676. (: nam dotatio prima intercessit anno 1677. uti uberius in 
rubrica dotationis ab infra habetur :) reverendo Georgio Dudich, eotum 
loci parocho, praesentibus duobus aedituis, sive per apparitionem pro¬ 
priam, sive alterius genii coelestis, locum ubi nunc ecclesia, vepretum 
tunc fuit, castaneis hinc inde arboribus consitum, ostendisse et eundem 
commonuisse perhibetur, ut ibidem ecclesia sua sub titulo ad Nives 
errigatur. Nunquam sane ullo rubo tam pulchra rosa erubuit! Com¬ 
puncta pio inde aculeo, aut aliunde, Divino afflata spiritu ,singulariter 
devota, in gloriosissimam Dei Genitricem, domina comitissa Elisabetha 
Keglevich , domini comitis Georgi junioris Erdeody vidua, eotum bo¬ 
norum Bellecz tentrix et posessor, tantum aeris contribuit, per quod 
rubum cum Mariana Rosa, in sacellum, sub eodem quo supra titulo: ad 
Nives, teste donatione prima ejusdem, concluserat. 

Ubi cum Gratiarum Mater in gratiis elargiendis in dies cresceret, crevit 
etiam grata pietas, quae etiam num vinci amat dum vincitur. 

Augustius proinde Ei sacrarium, successu temporis, defuncti Ladislai 
Horvath parochi loci molitus est zelus et industria, qui ex piorum ele- 
mosina, et corporis ecclesiae murum prolongavit et turi etiam auxit. 
Rem quidem piam fecit, non tamen perfecit. Eo etenim morte prae¬ 
vento corpus ecclesiae partim sine, partim cum tabulato eoque vetustate 
temporis et carie exeso remansit. Muri praeterea humiles et debiles, 
turisque constricte et gibose aedificata, nec magnum ecclesiae orna¬ 
mentum, nec longam sui persistentiam policebantur. 

Marianae gratiae hic ubertim dispensatae et singulis festivis diebus, 
praesertim vero honori Beatissimae, sacris, ex partibus etiam remoti¬ 
oribus, frequens supplicantium accursus, actuali parocho loci Paulo 
Kunek pro motivo fuerunt et incitamento, quo mox in accessu ad paro¬ 

chiam suo intra primas pastoralis munii sui curas, omnes suos conatus, 
vires omnes et potioritatem substantiae suae in gloriam Deiparae 
impenderet. 

Facta proinde (uti obligationis est) apud superioritatem suam insi¬ 
nuatione et per hanc medio Reverendissimi olim domini Adami Szte- 
panich cantoris et canonici Zagrabiensis atque Nicolai Thomich parochi 
Zlatarensis in facie loci ecclesiae et murorum ejusdem praemissa oculari 
investigatione compertaque murorum debilitate et portendae testudinis, 
fornicem dicunt, incapacitate factaque eatenus superioritati relatione. 
Ab bac tandem annotatus reverendus parochus Paulus Kunek dictae 
ecclesiae et augendae et omni meliori modo accomodandae accepit 
facultatem. 

Quae cum secus stabiliter accomodari adornarique non potuisset, 
turim ecclesiamque et sacrarii muros funditus propemodum diruere 
destruereque. Quin imo novis jam errectis muris noviter eosdem a sumo 
ad imum (: uti rubrica Apparatus Interioris uberius perhibet :) perfrin¬ 
gere necessum fuit. Desctructa itaque totaliter est ecclesia, sed ad vitam 
ut gloriosius resurgeret et Phenicis adinstar puleris e fatis suis. 0 felix 
metamorphosis! eluctaretur. Murata enim est in eam, prouti nunc fasti- 
giata cernitur, augusta specie et interno praesertim nitore elegantem 
ecclesiam. 

Et quod mirare! Cum tribus aureis opus tantum aggressus, illud, nec 
his impendis ad hunc, quo modo gloriatur , statum , felici continuatione 
perduxerit. 

Sic nempe facili negotio Beatissimae nova tecta adornantur, ubi Deus, 
ubi Illa, adorationem sui statuunt. Spiritus enim spirat ubi vult. Cujus 
instinctu tanta clientium Marianorum in subministrantis subsidiis pietas! 
Tanta elemosinarum etiam incognitarum largitas! Tanta populorum etiam 
extraneorum in approptandis manualibus aliisque operibus pronitas! 
Quod restaurationi ecclesiae, sacrarii et sacristiae initium annus 1739 . 
dederit, annus autem 1741. coronidem feliciter imposuerit. 


DE STRUCTURA EXTERIORI 

In formam crucis exporrecta conspicitur ecclesia, cujus sanctuarium 
orientem, sacristia et adjacens ei sacellum Sacratissimi Rosarii septen¬ 
trionem, sacellum porro Sancti Stephani Protbomartiris meridiem versus 
respicit. Pulcrum eidem addit auctuarium turris satis alta et fortis 
occidentem versus ante et supra portam majorem ecclesiae de novo ex 
fundamento , diruta priore , educta, cujus anima est unica solumodo Cam¬ 
pana medii circiter centenarii. Majorem ex piorum liberalitate prae¬ 
stolatur. 

Fenestras habet ex vitro christalino quadrato proportionatae altitu¬ 
dinis et latitudinis. Meridiem versus quinque: unam nempe ad sacra- 

riuin, duas in sacello S. Stephani Protho-martiris, duas item in corpore 
ecclesiae, cui singula minor fenestra semi-rotunda super imposita ha¬ 
betur. Occidentem porro versus, unam ad sacellum Sacratissimi Rosarii 
ac demum orientem versus unam ad sacristiam ac unam rotundam cum 
vitro flavo ad sacrarium copiosum diem eidem ecclesiae et sacristiae 
infundentes. 

In sanctuario extrinsece, orientem versus, supra solare horologium 
ingenioso penicillo effigiata est in medio stellae Beatissima Virgo Maria 
cum circumscriptione: 

Ora pro Nobis S. D E I Genitrix. 

In sacello Sancti Stephani Protho-Martiris supra solare horologium 
pari ingenio et penicillo adumbratus est IESUS stellae incumbens cum 
ci rcumscrip tione: 

In oriente enim vidimus stellam ejus. 

Tectum ecclesiae ex scandulis Bisztrensibus Illustrissimi domini co¬ 
mitis Christophori ah Orssich suae Majestatis Sacratissimae collonelli et 
actualis consiliarii camerarii munificentia praestitit. Turis autem sim¬ 
plici cuspidato tecto et asseribus ordinariis abiegnis cooperitur. 

Additum ex foro ad ecclesiam praestant terne portae, una major infra 
turim, alia in sacello S. Stephani Proto-Martiris et tertia in sacello Sa¬ 
cratissimi Rosarii accomodatae et circumferentiam ex scisso lapide 
habentes. 


DE APPARATU INTERIORI 

Visa exteruori structurae forma lubeat ipsam ecclesiam ingredi et 
breviter lustrare singula ac praecipua quedam in illis accuratiorisque 
iniectu oculi pervadere: ubi arae omnes, cathedra, chorus, picturae 
speciali fulgore et ornamento effrabicatae singulari quadam voluptate 
intuentium oculos perfundunt. Et quidem primo loco: 


DE ARIS 
Ara Maior 

Princeps altare elleganti scalpro elaboratum, copioso auro splendidum 
sub ipsam templi testudinem gloriose assurgens, illorum quorum infra 
scriptum Mnemeinon specialem mentionem facit, Divae Virgini una ac 
Matri, pietate dicatum est. Elevatur porro per ternos sinus, sibi impo¬ 
sitos, quorum a dextra Sampson pelle leonina indutus et sinistrum pedem 
super fereum inargentatum globum figens a sinistra autem parte Her¬ 
cules, leonina pariter pelle coopertus, basis est et sustentaculum. 

Primum sinum occupat tabernaculum elleganti non minus ac ingenioso 
labore exsculptum ac totum quantum auro refulgens in cuius inferiori 


gradu ex utroque latere unus alatus genuque flectens Angelus conspicitur, 
quorum unus a dextera ture fumans turibulum adorationis Domini siin- 
boluin, alter autem a sinistra manipulum tritici, panis promissionis 
inditium gestat. I 11 superiori autem tabernaculi ambitu duo minoris 
staturae Angeli, quilibet ex suo latere Sanctissimum quasi adorare 
videntur. Supereminet demum Agnus Dei cum suo vexilo intra radios et 
nubes inauratas atque ternos genios coelestes, libro inaurato ex quo 
septem sigilla, septem Sacramenta indicantia, propendent insistens. 

In secundi sinus medio forma quodamodo arcae perbelle consurgit, 
quam totam ferre adimplet, statua praetiosi laboris Augustae Coelorum 
Reginae Matris Misericordiae, coniunctis manibus, quasi pro venia pecca¬ 
torum nostrorum Deum deprecantis. Hanc radii et coelestes genii 
inaurati ac nubes argento illinitae circumdant. Corona inaurata, ab intus 
alias cuprea, cum lapidibus Bohemicis et exteriori argenteo ornatu 
speciosam formam exhibens, eiuscapiti inest. Aliam desuper infra con¬ 
eam inauratam, suis partiin rubeis, partim aureis dependentiis, placide 
ab utrinque fluitantibus decoram duo integre staturae Angeli, quasi de 
coelo adferentes sustentant. Vertici coneae praemissae in forma co¬ 
lumbae insidet Sanctus Spiritus radios suos in Beatissimam effundens. 
Latera Sancti Tres Reges donaria sua aurum, tus et mirham et quartus 
Stepbanus rex Hungariae pomum aureum et sceptrum regni sui, quasi in 
holocaustum Divae offerentis ambiunt, suas quisque per testudines sex 
columnis, affabre interiectis venis aureis colore ceruleo marmorisatis, 
distinctas, difusi. 

Tertius demum sinus pari ingenio, quasi in coronidem abiens, Deum 
Patrem, Filium et Spiritum Sanctum sua in gloria intra radios nempe, 
nubes et sedecim coelestes genios, sua per intervalla circa circum per- 
acomode dispositos et divite penicillo illustratos complectitur. Cola- 
teraliter adstant hinc sancta Helena, inde sancta Rosalia, suas supra 
columnas locatae. Duo item maioris staturae intra nubes advolantes et 
quasi ante thronum Sanctissimae Trinitatis provoluti angeli coelestes, 
bic a dextris, ille a sinistris cacumen extremarum arrae columnarum 
occupantes. Post gloriam prae-Sanctissimae Trinitatis extat (uti attac¬ 
tum est) fenestra rotunda flavo vitro occlusa per quam assurgente die 
non radios infundere sed ipsum solem oriri potius diceres, mirum in 
modum gloriam et splendorem Sanctissimae Trinitatis adaugentem. 
Unus ex utroque latere angelus extremam sinus huius supereminentiam 
sustinet. Cui ab utrinque intra nubes insidet angelus Divinam nemesim 
lunato poplite adorans. In medio horum expansis alis duo minores sta¬ 
turae Angeli prostant tabulam coeruleam formae ovalis circa circum 
aureo nitore fulgidam manibus sustentantes. In qua mnemosinon sequens 
legitur: 

De Nive Virgo. Tuo Niveo Sacrata Decori. 

Pietate 

Baltasarls BeDekoVICh Regni V = BanI 
atque 

RosaLIae SoMogI, UXorls sUae. 

Supremum tabulae huic inhaeret cophinus diverso inauratarum ro¬ 
sarum genere, dives et easdem in utrumque altaris latus placide <h- 

fundens. . 

Duo demum maioris structurae et perelegantis formae Angeli, unu» 
ad dextrum alter ad sinistrum latus parieti adhaerentes et quasi ad 
Thaumaturgam advolantes in tesseram perrenis benefactorum in eandem 
devotionis hic Insigne Bedekovichianum, ille Somogyanum, veluti pro 
anatemate appensuri, adferre videntur. 


Ara Sancti Iosepli 

Meridiem versus prostat elegantis laboris ara colateralis Sanctissimis 
Jesu, Mariae et Josephi Nominibus pietate Excellentissimi olim Domini 
Comitis Joannis-Francisci Chiculini Caesareo-Regii ab Intimis Consi¬ 
liarii dicata, ob interventam eiusdem pii benefactoris nondum inaurata. 
Ad cuius altaris latera loco columnarum flexuosi prostant arcus elle- 
ganti sculptura vestiti. Cui ad dextrum latus S. Matthaeus, ad sinistrum 
autem latus situato S. Joannes Evangelista suo quilibet pilastro ab lnlra 
insidens conspicitur. In medio arae statua est S. Josephi virgam ' *|J°‘ 
rescentem manu dextera tenentis et oculos sursum Jesum versus et - la- 
riam vertentis. Cuius latera ambiunt duo integrae staturae allati Angeli 
genuflectentes et candelabra manibus gestantes. Statuam S. joseph 
nubes et radii intermixtis quatuor geniis coelestibus illustrant. Supra 
statuam S. Josephi prostat statua Beatissimae Virginis Mariae, nubibus 
tribusque coelestibus geniis circumdata. Cuius lateribus duo Angeli in 
formam figuratae sculpturae accommode desinentes et superiorem arae 
partem cervicibus sustinentes ac alii item duo coronidi arcuum insi¬ 
dentes et expansis manibus Jesum, Mariani et Josephum quasi adorantes 
insistunt. Superior altaris ambitus in medio benefactoris Insigne et ex 
utroque latere unam statuam Angeli, quamlibet suo circumflexui su- 
preme insidentem continet. Supremitatem altaris statua Jesuli, nubibus» 
et radiis circumdati dextraque tres digitos elevatos tenentis ac sinistra 
mundi globum cum supereminente cruce gestantis, occupat. 1 ota peri- 
feria altaris, insimul considerata, formam quasi unius monstrantiat 
exhibet. 


Ara Sauciae Barbarae 

Partem meridionalem versus surrexit paris laboris et artilicii aia, 
aeque collateralis, quam honori S. Barbarae Virginis et munificentia 
defuncti olim Domini Nicolai Voikovich , comitatus Zagrabiensis oidi- 
narii Vice-Comitis, consecravit nondum ob mortem huius benefactoris 
inaurataque sicuti paris cum priori laboris et structurae est, ita parem 
simetriam habet et parem quoque numerum statuarum Angelorumque 
aequali ordine locatorum numerat. Medium statua tenet S. Barbarae ni 

manu sinistra gladium et lauram, signum coronae martirii, a dextro 
autem latere turim sibi adherentem habet. Supra statuam hanc intra 
nubes statua est Christi Domini quasi in carceribus dictam Sanctam mar- 
tirem visitantis. Superior altaris pars in medio Insigne benefactoris con¬ 
tinet. Appicem vero eiusdem Angelus intra nubes et radios calicem cum 
supereminente Venerabili gestans, occupat. Subtus suis in pilas Iris si- 
tuati, hinc Sanctus Lucas, inde Sanctus Marcus evangelista, latera altaris 
ambiunt. 


Ara Sacratissimi Ilosarii 

In sacello ad dextram Sacratissimi Rosarii aram perpetuum pietatis 
suae monumentum Excellentissimi, Illustrissimi et Reverendissimi olim 
Domini Gabrielis-Hermani e Comitibus Pattachich de Zajezda , Colo- 
rensis Archi-Eppiscopi et Caesareo-Regii actualis intimi status Consi¬ 
liarii munificentia posuit. Quod in duos sinus sibi impositos elevatum, 
quatuor columnis rubeo et argenteo colore illustratis, sustentantur. In 
medio arae statua est Beatissimae Virginis Mariae, sinistra manu Je- 
sulum (cuius in sinu globus mundi) gestantis et dextera rosarium flec¬ 
tenti Sancto Dominico, dextra lilium tenenti, porrigentis. Statua haec 
Mariam circumductis nubibus et radiis illustrata, lunae inauratae, per 
nubes argenteas sustentatae insistit. Cuius laevae adhaeret statua Sanctae 
Clarae genuflectentis et lilium manu sinistra portantis. Circa ternas has 
statuas quindecim misteria Sacratissimi Rosarii aureis leminiscis circum¬ 
ducta et capitibus Geniorum coelestium cumulata suisque distinctis in 
tabellis artificioso penicillo colorata suumque per ordinem debite dispo¬ 
sita, non postremum ornamentum toti structurae tenentis. Intra columnas 
porro ad sinistram statua est Sancti Francisci Xaverii aeque crucifixum 
in dextra habentis. In columna interiori ad dextram advolantis Angeli, 
manudextra Speculum Justitiae, in columna vero aeque interiori ad 
laevam aequalis Angeli, Stellam Matutinam manutenentis statuae cer¬ 
nuntur. I 11 medio horum Angelorum tabella est rubea, aureis et satis 
amplis circumferentiis decorat, cui inscribendae venient voculae: 

Gratia Plena 

In superiori altaris parte intra quinque Angelos, nubes argenteas et 
quasi in medio uniusmaioris coneae inauratae exaltata est statua Dei 
patris, dextra manu super mundi globum sceptrum tenentis et radios 
suos (ita ruptura auro dives accomodata est) in Filium suum et Beatis¬ 
simam Eiusdem Matrem effundentis. Cuius latera ambiunt duo maioris 
structurae Angeli, quorum unus ad dextram rosam manu gestat uterque 
autem genuflexe Divinum numen quasi adorat. Supremum structurae 
verticem Insigne benefactoris subtili scalpro elaboratum coronat per 
Unos alatos Angelos manibus sustentatum. 

Ara Sancti Stephani Protho-martiris 

In sacello Sancti Stephani Protho-Martiris ara eiusdem sancti infra- 
serti benefactoris sui tutelaris praetioso opere per duas sinus sibi impo¬ 
sitos artificiose ellevata sub ipsa sacelli testudinem decore assur¬ 
gens, tota divite auro refulget. Aurea nempe pietate Illustrissimi et 
Reverendissimi domini Stephani Pucz, Dei et apostolicae sedis gratia 
Episcopi Bel gradi ensis, praepositi maioris Zagrabiensis et archidiaconi 
loci tit., cui cum summum semper praetium et amor Deus, gloria Dei¬ 
parae et Sanctorum non potuit, non thesaurum his suum et ingenium 
hic quoque loci usque adeo impendere. Quod utriusque pio et largo suf¬ 
fragio, tam pro Divini, quam et Mariani cultus augmento, prouti et 
ecclesiae huius magnificentia et ampliationis incremento, et ara prae¬ 
missa perdecore surrexit et muri eiusdem iam ad calcem usque intrin¬ 
secus ingenioso penicillo adumbrati, per medium corporis ecclesiae, 
a summo ad imum ad quatuor circiter orgiarum spatium perfracti diru- 
tique fuerint et per pulcrum preamissorum duorum sacellorum addita¬ 
mentum non minus ac ornamentum receperint. 

Arae huius inferioris sinus medium, statua Sancti Stephani Protho- 
martiris, adinstar Angeli artificiose scalpro pulcherime effigiati afabre 
factam, coelum apertum et filium Dei ad dexteram Patris stantem in 
copula sacelli, in gloria sua subtili penicillo adumbratos spectantis et 
manibus expansis pro inimicis suis Divinam misericordiam, quasi implo¬ 
rantis occupat. 

Infra statuam hanc suis circa circum radiis nubibusque atque septem 
geniis coelestibus peraccommode dispositis illustrem duo integrae sta¬ 
turae Angeli suo quisque lateri assident. Quorum hic in inteo inaurato 
lapides et laurum martirii et victoriae signum. Alter autem apertum 
librum et superinpositum eidem quadratum, status et gradus huius 
sancti martiris simbolum, manibus ostentare videntur. 

Latera ambiunt, suas inter columnas argenteo rubeoque colore deco¬ 
ratas et superiorem arae sinum sustentantes locati. Hinc Sanctus 
Andreas, inde Sanctus Jacobus maior, apostoli. Extremitatem laterum 
spetiosi operis auro et argento variisque coloribus splendide et diver¬ 
sorum florum decore intermixtae scissurae terminant. 

Supra statuam Sancti Stephani ex utroque latere pennatus eminet 
Angelus, dextra quisque crucem huic Sancto deferens, intra bos locata 
tabula rubea circa circum aureia circumferentiis decore adornata se¬ 
quentes inspitientibus voculos exhibet: 

Plenus Spiritu Sancto. 

Act. 6. 

Supra hanc tabulam desuper mentionata quasi nubium appertura 
solide inaurata praestat, per quam et Sanctus Stephanus (uti dictum) 
coelum apertum spectat et Sanctus Spiritus in superiori altaris sinu 
quatuor geniis coelestibus stipatus et aureis argenteisqe sculpturis circa 
circum irradiatus aureos suos radios in eundem directe effundit. 

Ad quodlibet superioris ambitus latus unus maioris staturae Angelus 
genuflexus conspicitur, quorum hic sertum laureum indicium victoriae, 
ille lilium signum innocentiae, S. Martiri offere videtur. 

Et ne post cineres etiam suos emoreretur benefactoris pietas et me¬ 
moria Insigne et arma eiusdem (que per duos pennatos Angelos susten¬ 
tantur) supremam eainque perdecoram toti operi coronam imposuerunt. 


De Cathedra 

Inter reliqua ecclesiae huius decora non postremum locum occupat 
cathedra, in qua pictorea et sculploria artes suum quaeque ingenium 
supreme impenderunt et altera alteri vi(n)ctas manus porrigere debeat. 
Iuditio prudentum discutiendum reliquerunt. Laborem sculptorum ele- 
mosina piorum, maximus tamen actualis parochi Pauli Kunek peccu- 
niarius succursus, Divae consecrarunt, pictoreum autem pietas defuncti 
domini Ignatii Bedehovich vice-collonelli peperit. 

In supremo cathedrae vertice, inter radios et nubes geniosque coe¬ 
lestes copioso auro refulgentes, Deus quasi in monte Synay constitutus 
praecepta Decalogi S. Moysi ab infra in medio flectenti porrigere cons¬ 
picitur. Ad dexteram Dei pennatus Angelus sinistra tabulam sustinens 
in (pia leguntur voculae: 


Tole Virgam Tuam. 

Sancto Aroni eandem virgam manu dextra tenenti, turibulum etiam 
futurae spiritualis potestatis simbolum, exhibet. Alter autem ad sini¬ 
stram Dei constitutus Angelus habet tabellam in sinistra manu cum 
inscriptione: 

Confortare et esto robustus 

Dextra autem sancto Josuae flectenti et scutum levi tenenti porrigit 
gladium futurae potestatis profane inditium. Statuas has circumflexi 
arcus in formam montis elevati distingvunt. In frontispitio cathedrae, 
infra sanctum Moysem, Insigne est Bedekovichianum cum subinsertione 
chronographici sequentis et annum errectae chatedrae et nomen bene¬ 
factoris indicantis: 

aVe Virgo spetlosa honori tVo IgnatIVs De kVMVr 
feCIt InaVrarl. 

Praemissa omnia insistunt tabulato flexuose cum distinctis sculptoris 
el pulcherimis dependentiis inauratis circumducto. In quo ex interiori 
parte, quasi supra caput contionatoris Spiritus Sanctus in forma columbae 
intra radios aureos eminet. In columna post tergum verbum Dei praedi¬ 
cantis Caleb et Josve. Ingentis magnitudinis Botrum ad vivum elabo- 
latum et ex terra Promissionis allatum humeris in ligno sustentantes et 

infra botrum tabella aureis argenteisque cicumferentiis irradiata supe¬ 
riorem cathedrae ambitum cum inferiori coniungere videntur. Ubi haec 
leguntur: 

Tu vero vigila, labora in omnibus, opus 

fac Evangelistae, ministerium tuum imple. 

Ati Tim. 2. V. 4, 

In ipsa cathedra ad dextrum latus unus Angelus crucifixum Christum 
Dominum novi, in sinistra vero alter elevatum in deserto oeneum ser¬ 
pentem antiqui testamenti figuram manibus flexisque genibus sustentare 
conspiciuntur. 

In circumferentia inferioris cathedrae ambitus ad dextram primum 
locum occupat Noe genuflectens et primum Deo holocaustum offerens 
in quod, aperto coelo, ignis descendere videtur. Subtus extat in forma 
scuti tabella in qua legimus: 

Ignis descendit de coelo et devoravit holocausta. 

Paral. 7. 

In frontispicio operis suis insident pilastris, hinc Sanctus Isaias pro¬ 
pheta tabulam manu sustinens cum insertione textus: 

Erunt Oculi Tui videntes Praeceptorem Tuum. 

Isa. Cap. 20. 

Inde Sanctus Eremias cum pari tabella textum sequentem exhibente: 

Erunt lachrimae Eius in Maxilis eius. 

Erem. Cap. I. 

Intra bos sanctos prophetas constitutum spatium subtilissimo scalpro 
elucubrata castra Israelitica occupant. Ubi illud summum artificium, 
quod vitulum aureum in columna sublimatum et saltantem, quasi in 
libero circa hunc promiscui sexus populum Israeliticum, oculis intu- 
entium ad vivum exhibuit. Ab infra in tabella stat insertum: 

Huic enim Moysi Nescimus, quid acciderit. 

Exod. c. 32. 

Reliqua ad latus sinistrum Sancti Eremiae pars Sanctum Jacobum 
prophetam dormientem et scalam a terra cacumen coeli attingentem 
perque eandem descendentes et ascendentes Angelos in somno videntem, 
complectitur, cum subinscriptione in scuto: 

Viditque in Somnis Scalam stantem Super 
terram et cacumen eius tangens coelum. 

Gen. c. 28. 

Tota structura in formam ovalem ingeniosis sculpturis, quasi per 
gradus intersectam sensim abiens, humeris Angeli in scissuram inaura¬ 
tam desinentis incumbit. Peraccommodatus et absque impedimento ad 
eandem ex sacristia intra murum deductus patet aditus. 

De Choro 


Hic interne supra templi ingressum in duplici forma una supra alte¬ 
ram ellevata superbe assurgit. Bases eius lapidi, ad formam pyramidis, 
per inflexus scisso, solide initantur et ceruleo colore marmorisatae, 
capitellis inauratis gloriantur. His accumbit primi chori, laboris lignei 
structura, auro variisque coloribus nitida in ternas quasi ovales divi¬ 
siones (quartam et quintam muri utriusque partis interceperunt) suis 
statuis distinctas et sensim ex superiori et inferiori parte in modum 
arcus desinentes atque vario pendularum rosarum auro viridique colore 
splendidarum genere adornatas, dispertitus. 

In prima divisione ad dexteram orans Beatissima Virgo Maria fle- 
xorio accumbit. Huic e diametro in tertia stat veluti advolans Sanctus 
Gabriel Archangelus, quasi conceptionem Domini Beatissimae annun¬ 
tians liliumque manu gerens. In media porro, sive secunda divisione 
arbor prohibita, cui insidet serpens, pomum aureum ore premens, 
locum obtinuit. Ad dextram huius arboris statua Sancti Adami, ad si¬ 
nistram vero statua Sanctae Eve pomum manu dextra Adamo porri¬ 
gentis, situatae habentur. Sub qualibet statua, scutum cum inauratis 
circumferentiis locatum reperitur et secundum seriem statuarum se¬ 
quentia in illis leguntur: 

Maria Repravit, Quam Adam Perdidit Et Eva Gratiam. 

Inferior chori huius circumferentia, suis inauratis scissuris, prouti et 
superior, suis aeque auro refulgentibus, circa circum fluitantibus depen¬ 
dentiis adornata non postremum operi decorem tribuunt. 

In media parte chori surrexit organum pietate defuncti domini Ste- 
phani Jankovich , comitatus Simegiensis emeriti Vice-Comitis, in forma 
ovali, structurae nempe chori accomodatum. Quod in duas turiculas a 
quibus ab utrinque inaurati defluunt leminisci, desinit. Cui utrique suo 
in pilastro pennatus insidet Angelus tubam manu una sustentatam inflans 
alia autem tabellam pro excipiendo benefactoris Insigni, sustentans. 

Chorus superior in linea paralella ab uno muro ad alium ductus, 
super columnas in octo partes divisus, elegantibus interpositis scissuris 
auro variisque coloribus decoratur. 

Utrumque praemissum chorum et organum copioso auro et elleganti 
pictura Domini Josephi Rciffay suae maiestatis sacratissimae consiliarii 
et consortis eiusdem Dominae Annae Skerlecz, pietas et munificentia 
florere fecit. In quorum memoriam Insignia eorundem in inferiori choro, 
ad latera organi commode adaptata habentur. 


De Pictura 

Non potuit principum Eremitarum pietas, sua in eremo subsistere, 
etiam in hanc difusa praecipuo totam structuram intrinseco condeco¬ 
ravit ornamento, dum tres candidissimi Ordinis Sancti Pauli primi ere- 

mitae generales, reverendissimi utpote Stephanus Demsich Antonjus 
Musar et Stephanus Ordody, medio fratris ex ordine suo Ioannis Ranher . 
celleberimi illius temporis partibus in istis quoad recentem ad murum 
italicam picturam , pictoris , totam quantam praemissam ecclesiam una 
ac sacristiam , ingenioso non minus ac praetioso penicillo / impenso 
per trienium in hoc opere per dictum fratrem labore et fatigio / adum¬ 
brari successive fecerunt . 

I 11 sacrario supremum fornicem ad formam copulae deductum, cingit 
ambitus basibus suis innixus et ad vivum, quasi ex lapidibus scissis 
esset, coloratus. In medio intra refulgentes coelestes splendores Sanc¬ 
tissima Trinitas Beatissimam Dei Genitricem coronat circum adoran¬ 
tibus et splendidis nubibus immixtis septemdecim Angelis coelestibus, 
quorum unus Zonam ex fornice pro sustentatione lapidis demissam 
manu sustentare videtur. Supra portam sacristiae, alter ambitus, quasi 
naturali tapete Turcico stratus eam ad oculum facit repraesentationem 
ac si extrinsecus venientibus, pro peragenda devotione, deserviret. Ad 
partem lectionis baldacbinum affabre coloratum prostat. Murus totus 
a summo ad imum praetiosis coloribus et figuris gloriatur. Columnae / 
in quorum una ad dextram campana suas inter inauratas figuras pendula 
et signum, prodeuntis ad sacrificandum sacerdotis edere solita, situatur 
propileum sacrarii sustentantes, quemadmodum et aliae per totam eccle¬ 
siam columnae ita adumbratae sunt, quasi ex marmore rubeo excissae 
essent. 

In propileo sacrarii tabulam coronatam duo sustentant Angeli sequens 
chronograpbicum, annum quo suprema manus labori ecclesiae luit 
imposita, exhibens: 

tibi sanCta Del genltrlX InnoVatVr 
et 

CorDe DeVoto aVgetVr. 

Aram Sancti Josephi et Sanctae Barbarae quasi ambiunt depicta post 
easdem tentoria ad formam splendissimi cuiusdam baldachin superbe 
accommodata. 

Suprema corporis ecclesiae testudo in tres cruces est dispert^a, in 
quorum medio, quatuor ordine numerantur circuli artifice penicillo ad 
splendorem delineati et aequa dimensione ab invicem dissiti. 

In primo splendidis nubibus illustrato coronatum Mariae nomen 
Angeli adorant. Et quod non postremum artificium! Angelum directe 
supra coronam coniunctis manibus nomen Marianum venerantem, si ex 
quacumque tandem parte inspexeris, videbis non modo oculis, sed tota 
coqioris versione Eundem ad te respicere. 

Secundus circulus, primae sub titulo ad Nives ecclesiae Marianae 
historiam complectitur, Ioannem nempe patritium Romanum et suam 
coniugem, qui flexis genibus et elevatis in coelum oculis prospitiunt 
Mariam, in sacro suo sinu Jesulum, intra choros Angelorum et intra 
nubes copiosas nives, mense Augusto depluentes deportantem. In medio 
horum duorum coniugum mons Romanus. Esquilinus dictus, nivibus 

tectus, primam Beatissimae Virginis Mariae ad Nives ecclesiam, pia 
horum duorum coniugum munificentia fundatam, ostentat. 

Tertius circulus continet praesentationem Beatissimae Virginis Mariae, 
quam ambiunt a dextra S. loachim et S. Anna a sinistra S. Simeon et 
unus Levita, ad gradus S. Anna Prophetissa cum infante parvulo pro¬ 
cumbit. 

In quarto circulo Cor Jesu serto roseo redimitum et flamam in altum 
emitens impie splendore, quasi coelesti depictum, circa circum coelestis 
Angelorum chorus adorat. 

Et sicuti in tres cruces suprema testudo dividitur ita ex quolibet latere 
terni assurexerunt arcus. In quorum primo Annuntiatio et supra hanc 
I uris Davidica. In alio eidem e diametro apposito Visitatio et supra 
hanc Porta coeli. In tertio supra sacellum Sancti Stephani Nativitas 
domini et supra hanc Sol Iustitiae. I 11 quarto versus sacellum Sacratissimi 
Rosarii Sancti Ires Reges dona sua Jesulo offerentes et supra hos luna 
pedibus Marianis conculcata. In quinto supra sinistrum latus chori Cir¬ 
cumcisio Domini et supra hanc Stella Matutina. In sexto demum huic 
apposito fuga in Aegiptum et supra hanc stella quasi viam fugientibus 
demonstrans penicillo decolorata videntur. 

Et sicuti quatuor columnae sunt, fornicem sustentantes, ita quatuor 
super easdem et quasi ad calcem fornicis intra artificiosas figuras Evan- 
gelistae. In prima S. Ioannis, in secunda S. Matthaeus, in tertia S. Lucas, 
in quarta Sanctus Marcus intuentium oculis semet obiciunt. In quolibet 
praemisso arcu praeter modo praevio deducta, distinctas Angelorum 
statuas, diversas diversi coloris figuras debito et eleganti ordine, arti¬ 
ficium pictoris colocavit. 

In sacello Sacratissimi Rosarii sertum ex rosis in supremitate et medio 
copulae intra radiorum et nubium splendorem subsistit, quod coelestes 
genii et integrae staturae Angeli circa circum ambiunt veluti intra 
nubes, libero in aere, alis sustentati. Circumferentiam hanc quatuor in 
partes dividunt vasa formae aureae plena variarum rosarum genere. Ab 
infra binae, quasi cincturae videntur, quarum intermedium distincti 
c o oris et aitificii ligurae adimplent. Has vero ad quatuor partes scindunt 
tabellae, quorum prima fidem, secunda spem, tertia charitatem, quarta 
-constantiam repraesentat. 

Supia portam sacristiae intra artificiosas circumferentias positum est 
simbolum devotionis: Virgo nempe cor ardens manu gerens, ad cuius 
sinistrum latus advolans maioris staturae Angelus classicum intonat et 
quasi ad orationem sacratissimi Rosarii populum covocat. 

Ad quodlibet altaris latus una, et tertia cathedram versus colratae 
prospiciuntur testudines, in quarum singula vas unum maius argenteae 
orinae, cui singulo insistit Angelus allatus, manu altare demonstrans, 
nca portam sacristiae, quemadmodum et circa illam, quae ad forum 

i uni pandit, depicta est ianua columnata moream spetiem reprae¬ 
In sacello Sancti Stephani Protho-martiris sublimis prostat copula cui 
m Sliprema I iarte aPPertum coelum et Sanctissima Trinitas, stante ad 

dexteram Patris filio, intra splendorem coelestem et choros Angelorum, 
vivis adumbrata coloribus nobile exhibet ornamentum. Hanc superiorem 
testudinis partem binae figuratae ab invicem utcumque distantes ab 
inferiori corpore separant circumferentiae, intra quas judei, in rabiem 
acti et quasi ex oculis visus evomentes adstantibus duobus Rabinis et 
Sauli vestium ad partem custodem agente, lapidant. Ipse autem Sanctus 
Martir versis sursum oculis, et coelum appertum Filiumque Dei ad 
dexteram Patris stantem videns, expansis manibus pro inimicis suis 
quasi orare videtur. In singulo versus septentrionem Angelo una obser¬ 
vatur tabella, in quarum prima Sacrum ordinem suscipiens, in alia autem 
verbum Dei depraedicans Sanctus Stephanus cernitur. Latera altaris 
flores et fructus longa serie colligati, reliquos autem parietes diversi 
generis variique coloris figurae adornant. Circa portam versus forum 
una, alia autem e diametro eiusdem in pariete, marmoreae formae, 
quatuor columnis innixae, depictae sunt januae in cuius posterioris 
medio duo Angeli tabulam ceruleam sustinent in qua legimus: 

Stephanus plenus Gratia et fortitudine. 

Act. 6. 


De Sachristia 

In Sacristia a vertice adcalcem ingeniose colorata fornix in quatuor 
partes colaterales dividitur in sumitate tria spatia habens, quorum 
medium, illudque maximum, simbolum triumphantis ecclesiae occupat, 
continens quinque ad vivum adumbratas statuas, quarum una pluviali 
induta Venerabile, alia triplicatam Crucem, tertia claves regni coelorum, 
quarta triaram pontificiam, quinta librum appertum gestat, in quo 
scriptum leges: 

Biblia Sacra Vulgata. 

Ad huius simboli partem orientalem sua inter ornamenta Agnum Dei 
libro (ex quo septem pendent sacramentalia sigilla) accumbentem, ex 
alia vero occidentem versus, parem intra ornatum septem candelabra 
Apocaliptica docta pictoris manus delineavit. 

In reliquis testudinis arcubus et quidem in primo supra fenestram 
maiorem Baptismus Domini in Jordane, in secundo supra Sanctum Gre- 
gorium Ecclesiae Doctorem Nuptiae in Cana Galileae, in tertio supra 
Sanctum Hieronimum Sanctus Petrus Apostolus ante portam Ecclesiae 
hierosolimitanae in concursu populi contractum sanans, In quarto idem 
Sanctus Petrus aegrotum sanans. In quinto supra Sanctum Bernardum 
Sancta Magdalena pedes Christi Domini lachrimis irrigans et capillis 
abstergens. In sexto demum supra effigiem Sancti Augustini Apostoli 
aegrotis manus imponentes exhibentur. Omnes has picturas suas per 
tabulas distinctas, quemadmodum et quatuor praemissos Ecclesiae 
Doctores suo ordine, suis ingenium artificis peraccomode coloravit. 
Inferiores sacristiae parietes columnae per varias divisiones interiectae 

distinctisque coloribus tabulae coloratae colocatae ad pavimentum usque 
cooperiunt. 

In sacristia hac prostat annare labore inciso ex solido ligno fabricatum 
et medio circiter supra pavimentum elevatum. In cuius inferiori parte 
in medio armare est ab intus in duas partes divisum, ex utroque autem 
illius latere tria oblonga extrahibitia pro casuli et aliis apparamentis 
accomodata, conservatoria. Supra haec tabula satis lata et oblonga pro 
quinque sacrificantibus apparamenta expicere capax. Supra hanc superior 
pars annaris asurgit, quae ad calcem habet cistulas extrahibiles quinque, 
strophiorum, corporalium et purificatoriorum conservationi destinatas. 
Supra quamlibet hancce cistulam unum eminet armariolum calicem cum 
suis accessoriis recipere capax. 

Suprema annarii pars per imposita tria in forma turicularum arma¬ 
riola in tres quasi petras desinit, quorum mediam eamque supremam 
crucifixus Christus Dominus coronat, cuius crucem plorans Maria Magda¬ 
lena genuflexa complectitur, Alterius ad dextram Beatissima Virgo 
Maria. Et tertiae ad sinistram cacumen Sanctus Joannes Apostolus occu¬ 
parunt passionem et mortem Christi Domini deplorantes. Infra Cruci¬ 
fixum Dominum armaris latus ambiunt duo Angeli extensas desuper 
manus habentes, quibus imponenda veniet shedula cum inscriptione: 

Pendeo pro Pomo, quod male Sumpsit Homo. 

Infra Beatissimam Virginem insignia Sanctorum Evangelistarum Marci 
et Lucae, infra Sanctum Joannem autem Matthei et Joannis Evange- 
listae armariorum extremitates concludunt. 

Pavimentum sacristiae non minus ac totius ecclesiae ex lapide, ad 
aequalem respective quadraturam, scisso cosistit quod in corpore 
ecclesiae demissius est medio circiter pede. Ante quamlibet minorem 
aram unus ex scisso lapide gradus ante maiorem autem tres in formam 
respective ovalem numerantur. 

Perlustrato taliter exteriori et interiori statu et apparatu ecclesiae, 
placeat nonnihil in ipsam situationem eiusdem oculos convertere. Sit 
itaque: 


De situ 

bixit sibi hic sedem Maria veluti festinans veniens in montana, in 
monte non procul a diruto castro Bellecz, unde et Belleczensis dicitur, 
nec nimium ellevato et nec nimium humili, cuius dorsum ad spatium satis 
protensi fori exporrectum, laetissimo virore et amoena planitie illustre, 
excursibus suis bine in declive semet dimittentibus valibus, inde assur¬ 
gentibus montanis, intercipitur. Septemtrionalis, orientalis et meridio¬ 
nalis partes facilibus colibus partim vitiferis, partim cereri sacratis 
colonumque suum, pro qualitate glebe solventibus et interiectu nemorum 
non horantium minoresque feras alentium coronantur. Occidentem 
demum versus caput efferunt montes et altissima juga, praesertim vero 
montium princeps Ivaschicza dictus, hinc bonorum Bellecz, inde bo- 

norum Ivanecz (unde et nomen hausit) possessorum dominio parens, 
praeter ferream aliisepie etiam, quamvis non appertis fodis, dives dicitur: 
salnberimos accolis fontes abundanter subministrat et recentissimos tor¬ 
rentes pulcherrimo murmure sibi obviantes, in planiora veluti e sinu suo 
large evolvit. Hic mons maiorum ferarum domicilium, specula est 
circum adiacentium incolarum, cuius culmen si sine nube vident sereni¬ 
tatem, si nube tectu, aeris mutationem divinant. Vertex eius praealta suv 
finem autbumni perpetuum prima nive albescit et vere eadem diutissime 
cooperta spectatur, veluti per diuturniorem nivium horum candoris 
ostentationem, conditam infra sese, sub titulo ad Nives ecclesiam candi¬ 
dissimae Virginis Virginum et illius erga omnes ad se fiducialiter recur¬ 
rentes candorem, ex alto omnibus longe lateque circumadiacentibus 
regionibus depraedicaret. 


De Dote 

Quae prima pio et ferventi in Beatissimae cultum promovendum zelo 
errexerat capellam, prima etiam eandem dotavit. Illustrissima nempe 
domina Comitissa Elisabeta Keglevich , Illustrissimi olim domini Comitis 
Georgii Junioris Erdoedy vidua, quae in anno 1677. (uti ex authentica 
dotationalium copia penes ecclesiam relicta, originali anno 1708. per 
reverendissimum Matthiam Dukovachki visitatorem Zagrabiam ad archi¬ 
vum ablato, apparet) duodecim culmlos ex bonis Bellecz iuris sui mon¬ 
tani pro conservatione et incremento dictae ecclesiae in perpetuum 
contulit, quod jus montanum in hodiedum etiam et quidem per Ste- 
phanum Gazdek, aliter Palle, cubuli sex, pintae sex, Georgium Minchak 
cubuli duo, pintae sex, Matthiam Kovachek cubulus unus et Stephanus 
Szokol cubulus unus ad dictam eclesiam praestatur. 

Et sicuti ad praeinsinuatam ecclesiam crevit devotio, crevit etiam 
eiusdem dolatio. Et quidem pietate defuncti domini Ignatii Bedekovich, 
vice-colonelli in Rhenensibus 300 id est trecentis, quibus diversorum 
Mariae colentium munificentia florem 440 id est quadringentos quadra¬ 
ginta superaddidit. Simul itaque in parata hactenus surrexit eiusdem 
ecclesiae dotatio ad florenos Rhenenses 740 id est septingentos quadra¬ 
ginta. Quod capitale iam ad interesse ellocatiim sub onere conscientiae 
eorum quorum intererit perpetuo conservandum. Intresse autem ad con¬ 
servationem et incrementum ecclesiae convertendum veniet. 

Singulari Beatissimae Virginis Mariae patronicio, ex laethali infirmi¬ 
tate domina Cecilia-Christina Mattachich consors domini regni Vice-Bani 
Adarui Naisich relevata, ex voto et in tesseram gratitudinis florenos 
Rhenenses 260 id est ducentos sexaginta iam ad interesse elocatos, eo 
fine dictae ecclesiae consecravit, ut ab hac summa proveniens interesse 
eo usque congregetur et conservetur donec idem una cum capitali suffi¬ 
cientem fundum ad comparandam unam campanam maiorem ecclesiae 
huic proportionatam et nomini Sanctae Barbarae dicandam praebuerit. 

De Thesauro Spirituali 


Quas hic gratias Gratiarum Mater large profundere solet fama earum 
ipsam etiam Romam et ad Summum quique Pontificem penetravit, qui 
pro incremento cultus et gloriae Marianae pro festo (qui titularis est) 
ad Nives omnibus in ecclesia hac vere ponitentibus et Sacra Sinaxi 
refectis plenariam peccatorum suorum veniam indulsit. Ac una Indul¬ 
gentiam lianc ad omnes quacumque anni die ad praerepetitam ecclesiam 
venturos ibidemque vere poenitentes et communicantes extendit. Indul¬ 
gentiae hae per septennium suam vim habentes. Hoc absoluto denuo 
veniunt renovandae. 

Ara Sacratissimi Rosarii a Summo Pontifice et thesauro Ecclesiae 
habet privilegium : quod singulis diebus Sabatinis Divinum quodeumque 
Sacrificium ad eandem dictum, unam confratris Rosariani animam e 
purgantibus flamis eliberare possit. 

Confraternitas hic Rosariana cum indultu et approbatione Sacrae sedis 
dioecesianae sub protectione defuncti Excellentissimi, Illustrissimi et 
Reverendissimi domini Gabrielis-Hermani e Comitibus Pattachich , Colo- 
censis et Bachensis ecclesiarum canonice unitarum Archi-Episcopi et 
Caesareo-Regii actualis intimi status Consiliarii, suum die 14. Julii anno 
1737. sumpsit exordium illudque feliciter posuit incrementum, quod 
Albo eiusdem Confraternitatis ultra tria milia confratrum inserta nume¬ 
rentur. 


De Reliquiis 

Reliquia authentica Sancti Stephani Protho-Martiris per pium et 
largum eiusdem altaris et capellae supraspecificatum benefactorem pro 
perrenni suo in Beatissimam et tutelarem suum patronum, devotionis 
monumento ecclesiae huic dicata. 

Alia item authentica, particulam Sanctae Crucis cruci christalinae 
argenteis circumferentiis decoratae insitam habens, pietate defuncti 
Illustrissimi et Reverendissimi domini liberi Baronis a Sinerspergh , prae¬ 
positi maioris zagrabiensis et archidiaeoni loci, donata. 


De Re Suppellectili 

Suppellex sacra maxime gloriatur Monstrantia argentea lottorum 
150 Vo solide inaurata, magno et subtili artificio ellaborata, praetiosis 
lapidibus mire adornata, pro qua in alia eaque maiori parte defuncta 
domina Catharina Deszpotovich , domini condam Sigismundi Skerlecz 
Consiliarii et tabulae regni Judiciariae Praesidis relicta vidua. In alia 
autem eaque minori domina Elisabetha Sztrahina , domini Pauli Betto - 
vich cothoralis, pia liberalitate subministrarunt argentum. Refulget 
autem lapidibus praetiosis numero nonaginta novem, hinc inde perac- 

comode dispositis. Ex quibus rubinos maiores et minores quinquaginta 
sex dominus Nicolaus Bedekovich , comitatus Varasdinensis ordinarius 
Vice-Comes, suppeditavit. Reverendissimus autem olim dominus Nicolaus 
Terihay , Praepositus de Gay et canonicus Zagrabiensis, decem sma¬ 
ragdos, quindecim amatistos, quatuor hiacintos, duas gemas et duodecim 
granatos lapides praeter et idtra plures centenos florennos pro labore 
et inauratura euisdem monstrantiae impensos ardenti suo in Beatissimam 
zelo motus larga manu subministravit. In cuius pietatis memoriam Sancti 
Nicolai praefati domini Reverendissimi tutelaris patroni imago adpedem 
Monstrantiae, ex parte, affabre collocata conspicitur. 

Lampadem argenteam lottorum circiter 125 dominus Franciscus Pra- 
skach, calicem prae reliquis maiorem argenteum inauratum Reverendus 
Laurentius Skrinyarich , alium aeque argenteum inauratum Adamus 
Ballog Summae Coelorum Terraeque Reginae dicarunt. Duo autem aeque 
argentei, prouti et ciborium lottorum circiter 50 nec absimiliter ampulae 
cum sua pelvicula Rhenensium 90 ex piorum elemosina sunt comparata. 

Vesticulam Beatissimae Virgini unam, cuius fundus ex argento filato, 
superficies ex rosis sericeis defuncti olim Domini Comitis Joannis-Fran- 
cisci Chikuliny . Aliam autem ex holoserico rubro cum fimbriis hispanicis 
argenteis Dominae Margarethae Gabelich, viduae Josepho Magdicliianae , 
residuas autem quinque ex diversis sericeis variagatis materiis partem 
argenteis, partem aureis sericeisque fimbriis adornatas, variorum pietas 
praestitit. 

Casulas habet quinque ex quibus una praetiosior reliquae satis acco- 
mode adornatae varii coloris et sextam nigram ex damasco. 

Albae ei sunt octo, quarum unam praecipuam ex tella Pambulina cum 
extremitatibus filatarum fimbriorum laboris Holandici per supra titula¬ 
tum Dominum Illustrissimum et Reverendissimum Episcopum Belgra- 
diensem aliam autem serico nigro acu pictam per Excellentissimum et 
Reverendissimum Dominum modernum Ordinarium Zagrabiensem Fran - 
ciscum Thauszy donatas accepit. Relique ordinariae sunt. Humeralia tot, 
quod et albas numerat. Arae omnes suis mappis sunt provisa. Pluviale 
unum sericeum cum aureis rosis. Missalia quinque, cervicalia pro 
iisdem decem. Tres sedes ex lana variogata. Duas maiores coreo ob¬ 
ductas, cingulos viginti, ex quibus duo sericei rubri Italici laboris auro 
intertexti, reliqui ordinarii. Vela ad calices novendecim ex quibus tria 
praetiosa, reliqua ordinaria. Pro velo unum frustum auro contectae ma¬ 
teriae eidem ecclesiae diversorum pietas et munificentia dicavit. 

